b'\n_START_ARTICLE_\nNestehappi\n_START_PARAGRAPH_\nNestehappi (engl. liquid oxygen, lyhenteet LOx ja LOX) on muun muassa avaruustekniikassa ja kaasuteollisuudessa k\xc3\xa4ytetty hapetin. V\xc3\xa4rilt\xc3\xa4\xc3\xa4n nestehappi on vaaleansinist\xc3\xa4. Sen tiheys on 1,141 g/cm\xc2\xb3 (1,141 kg/litra), j\xc3\xa4\xc3\xa4tymispiste on 50,5 K (-222,65 \xc2\xb0C) ja kiehumispiste 90,188 K (-182,96 \xc2\xb0C) 101,325 kPa paineessa. Nestehapen ja kaasumaisen hapen tilavuussuhde on 1:860._NEWLINE_Nestehappi voi tehd\xc3\xa4 jotkin materiaalit murtumisherkiksi ja on herkk\xc3\xa4 r\xc3\xa4j\xc3\xa4ht\xc3\xa4m\xc3\xa4\xc3\xa4n kosketuksissa rasvoihin._NEWLINE_Se on mm. kantorakettien ajoaineessa hapetin, sit\xc3\xa4 tehokkaampi olisi vain fluori, jota ei sen myrkyllisyyden vuoksi voida k\xc3\xa4ytt\xc3\xa4\xc3\xa4. Toisen maailmansodan aikana Saksassa siit\xc3\xa4 k\xc3\xa4ytettiin nimityst\xc3\xa4 A-Stoff.'